കെട്ടിവച്ച കാശെവിടെ? ചോദിച്ചു മടുത്തു... കൊല്ലം: തദ്ദേശ തിരഞ്ഞെടുപ്പില് കടുത്ത പോരാട്ടം കാഴ്ചവച്ചവര്ക്കും അങ്കത്തിനിറങ്ങാതെ നാമനിര്ദ്ദേശ പത്രിക പിന്വലിച്ചവര്ക്കും കെട്ടിവച്ച കാശ് തിരിച്ചു കിട്ടിയില്ല. ജില്ലയില് രണ്ടായിരത്തോളം പേര്ക്കാണ് പണം ലഭിക്കാനുള്ളത്. ആകെ പോള് ചെയ്തതിന്റെ ആറിലൊന്ന് വോട്ട് കിട്ടിയാല് കെട്ടിവച്ച പണം തിരികെ ലഭിക്കും. മത്സരത്തിനിറങ്ങാതെ നാമനിര്ദ്ദേശ പത്രിക പിന്വലിച്ചവര്ക്കും ആറിലൊന്ന് വോട്ട് നേടിയവര്ക്കും വിജയികള്ക്കും തിരഞ്ഞെടുപ്പ് കഴിയുമ്ബോള് കെട്ടിവച്ച പണം അക്കൗണ്ട് വഴി തിരികെ നല്കേണ്ടതാണ്. ഓരോ പ്രദേശത്തെയും റിട്ടേണിംഗ് ഓഫീസര്മാര്ക്കാണ് ഇതിന്റെ ചുമതല. തിരഞ്ഞെടുപ്പ് കഴിഞ്ഞ് ഒരു മാസത്തിനുള്ളില് പണം തിരികെ കിട്ടാനായി ബാങ്ക് അക്കൗണ്ട് നമ്ബര് സഹിതം അപേക്ഷ നല്കണം. ഇങ്ങനെ അപേക്ഷിച്ചവരില് വലിയൊരു വിഭാഗം സ്ഥാനാര്ത്ഥികള് ഇപ്പോഴും കാശിനായി കാത്തിരിക്കുകയാണ്. കുറച്ചുപേര്ക്ക് മൂന്ന് മാസത്തിനുള്ളില് പണം തിരികെ ലഭിച്ചിട്ടുണ്ട്. നാമനിര്ദ്ദേശ പത്രിക സമര്പ്പിച്ചത് 5500 പേര് ജില്ലയില് ഏകദേശം 5500 പേരാണ് തദ്ദേശ സ്ഥാപനങ്ങളിലേക്ക് നാമനിര്ദ്ദേശ പത്രിക സമര്പ്പിച്ചത്. ഇതില് വലിയൊരു വിഭാഗം ഡമ്മി സ്ഥാനാര്ത്ഥികളായിരുന്നു. കെട്ടിവച്ച പണത്തിനായി അപേക്ഷിച്ചതിന്റെ രേഖ സഹിതം പരാതി നല്കിയാല് പരിശോധിക്കുമെന്നാണ് സംസ്ഥാന തിരഞ്ഞെടുപ്പ് കമ്മിഷന് അധികൃതരുടെ വിശദീകരണം. കഴിഞ്ഞവര്ഷം ഡിസംബര് എട്ടിനാണ് തദ്ദേശ തിരഞ്ഞെടുപ്പ് നടന്നത്. കെട്ടിവച്ച തുക പഞ്ചായത്ത് വാര്ഡ്: 1000 രൂപ ബ്ലോക്ക് പഞ്ചായത്ത്, മുന്സിപ്പല് വാര്ഡ്: 2000 രൂപ ജില്ലാ പഞ്ചായത്ത്, കോര്പ്പറേഷന് വാര്ഡ്: 3000 രൂപ റിട്ടേണിംഗ് ഓഫീസറായിരുന്ന കുന്നത്തൂര് സപ്ലൈ ഓഫീസര്ക്ക് തിരഞ്ഞെടുപ്പ് കഴിഞ്ഞ് ഒരു മാസത്തിനുള്ളില് പണം തിരികെ കിട്ടാനായി അപേക്ഷ നല്കി. പലതവണ കയറിയിറങ്ങിയിട്ടും ഇതുവരെ പണം ലഭിച്ചില്ല മുരളീധരന്, മുരളി വിലാസം, മാനാമ്ബുഴ, കുന്നത്തൂര്